জানা গেছে, বছর দুয়েক আগেও গেটম্যান আর স্টেশন মাস্টারের গাফিলতির কারণে বারইয়াহাট লেভেলক্রসিং এলাকায় ভয়াবহ দুর্ঘটনায় পড়েছিল খাগড়াছড়িগামী ইকোনো বাস সার্ভিসের একটি গাড়ি। সেবার প্রাণ হারিয়েছিল দুজন যাত্রী, আহত হয়েছিল ৩০ জন। তখন একটি তদন্ত কমিটিও হয়েছিল। এই তদন্তের বিষয়টি সংশ্লিষ্ট কর্মকর্তারা এড়িয়ে গেছেন। কেউ বলছেন কমিটি হয়েছে জানেন, কিন্তু পরে কী হয়েছে সেটা তাঁরা জানেন না।